Nog 'n Geskiedenis verdraaiing | Die Vryburger
Een beeld van meer wat kan volg, is dié van 'n sogenaamde "agterryer" wat tydens die Tweede Vryheidsoorlog aan Boerekant deelgeneem het aan die stryd, is gister by die
Oorlogsmuseum in Bloemfontein onthul.
Die "agterryerbeeld" wys op die 2,000 swartes wat glo in die oorlog "vrywillig en sonder vergoeding" die Boerekommando's bygestaan het.
Hulle het glo diens gedoen as kokke, stalwerkers, moes verkenning doen en moes gewonde lede van die kommando versorg.
Enkeles was volgens die nuwe verhale, ook gewapen en het aan gevegte deelgeneem.
Tokkie Pretorius, die direkteur van die Oorlogsmuseum, meen die nuwe beeld is 'n deel van die "legkaart om almal se deelname en lyding in die oorlog te vereer".
Dit het bekend geword dat vroue van alle bevolkingsgroepe op Vrouedag vereer is toe die museum vir hulle 'n "kranslegging by die Vrouemonument gedoen het."
Nou is dit die eerste keer dat swart mans op 'n tasbare manier vereer word, sê Pretorius.
Kultuurleiers het aan Die Vryburger gesê die Vrouemonument is opgerig ter herdenking aan die ontberinge van Boere vroue wat in die konsentrasiekampe omgekom het en ander wat die smarte van driejaar waardig verduur het, en beslis nie opgerig is om enige ander bevolkingsgroep se vroue te vereer nie.
"Die kranslegging is 'n skandelike daad, net soos wat die "agterryersbeeld" 'n skandelike verdraaiing van die werklikheid is", het die woordvoerder gesê.
3 thoughts on "Nog 'n Geskiedenis verdraaiing"
Adam September 26, 2013 at 10:34 pm
Die sogenaamde agterryer se bandolier tipeer hom as een van die swart eenhede wat onder bevel van wit joiners die boerevroue en kinders wat nog op plase gebly het geterroriseer het. 'n Gewapende swarte is deur die boere soos verraaiers verhoor en geskiet.Die grootste doring in die vlees van die Britte is dat hulle nie hul wandade in die twee Engelse oorloë kon verdoesel met hulle eie geskiedskrywe nie, want anders as Afganistan , indië en ander empaaierlande het hulle in Suid-Afrika nie met 'n ongeletterde bevolking te doen gehad nie maar een met 'n eie taal wat sy eie geskiedenis kon aanteken met 'n naam, datum en plek wat elke voorval kon bevestig. Dit is daardie geskiedenis wat nou onder verdenking moet geplaas word, en name soos Transvaal en Pretoria wat 'n klad werp op hulle geskiedenis moet nou op elke moontlike manier in die vergetelheid ingehelp word.
Herman Olckers September 27, 2013 at 10:55 am
Ons geskiedenis was geskryf met die klem op die wit boere, hul vrouens en kinders se swaar kry gedurende die twee vryheidsoorloë.
Die skrywer van die artikel, is jy seker dat daar nie getroue swart mense was aan die ou voorsate van ons nie. Waar kom die huidige geskiedskrywers, en almal is nie liberale nie, aan die inligting van konsentrasiekampe vir swartmense?
Is dit nodige om 'n artikel te skryf met sulke belaaide woorde soos:
"sogenaamde" agterryers, en "wat glo" in die oorlog "vrywillig en sonder vergoeding"
judith pretorius March 31, 2014 at 10:01 am
ek is in besit van n baie oorspronlike albumpie met die groot trek wanneer dit begin het – fotos van die Voorstrekkermonument nog op stilte, n oorsprnklike handgeskrewe briefie – wil iemand fit koop, nog baie goed opgepas en in takt